Nimbus elcyklen er klar til at komme på gaden

Snart kan du, for første gang i mange, mange år, køre en spritny Nimbus på gaden. Det genopstandne mærke melder nemlig, at deres første elcykel, Nimbus Legend, er klar til levering i sensommeren. Til næste år følger også en elektrisk motorcykel.

Både elcyklen og den elektriske motorcykel bærer tydelige designmæssige kendetegn, der referer til den gamle Nimbus C-model fra 1934.

De eksemplarer, der leveres i sensommeren, er såkaldte First Editions, som produceres i farven korngul. Derudover er de monteret med et mærkat på bagskærmen, der viser et individuelt nummer mellem 1-250. De kan reserveres på selskabets hjemmeside.

Nimbus Legend har en batterikapacitet på 15 ah, hvilket skulle give cyklen en rækkevidde på omkring 100 kilometer. Motoren yder 50 Newton-meter og tophastigheden er på 25 km/t. Cyklen har syv indvendige gear.

Nimbus e-cyklen er designet i Århus, udviklet i Gram og bliver produceret i Thisted. Selskabet oplyser, at salget af standard-cyklerne begynder, når First Edition-udgaverne er solgt.

Så sent som i forrige uge viste Nimbus en kørende prototype på den danske Nimbus el-motorcykel frem. Den færdige udgave af motorcyklen forventes at blive vist frem til næste år, hvor den også sættes i produktion.

Læs mere om Nimbus:

Nimbus viser kørende prototype frem (06.06.2024).

Bliv medejer af genopstandne Nimbus (04.08.2023).

Elektrisk Nimbus får nyt design (18.08.2022).

Nu kan du købe Nimbus-folkeaktier (17.12.2020).

Nimbus-projekt beskyldes for at stjæle motorcykel-design (28.10.2020).

Nimbus genopstår med elcykel og -motorcykel (08.10.2020).

Nimbus elcyklen er klar til at komme på gaden